หลังได้ประมาณ 6 สัปดาห์ มีเพศสัมพันธ์ 2-3 วันเเรก ใช้ถุงยางอนามัย หลังจากนั้นใช้วิธีการปล่อยนอกมาตลอด ประจำหลังคลอดไม่เเน่ใจว่าใช่รึเปล่า มีเลือดสีน้ำตาลออกเล็กน้อยประมาณ 3-4 วัน ตอนนี้เว้นการมีเพศสัมพันธ์มา 1 เดือนเเล้ว ไม่เเน่ใจว่าท้องไหมเลยซื้อที่ตรวจมาตรวจเมื่อวันที่ 1 ขึ้นขีดเดียวค้ะ เเต่หลายวันมานี้ มีตกขาวเเห้งติดกางเกงในไม่ทราบว่าเป็นอาการผิดปกติหลังคลอดไหม เเล้วการกินยาคุมหากไม่รุ้ประจำเดือนที่เเน่ชัดควรกินได้เรยไหม กินกี่วันถึงจะมีเพศสัมพันธ์สามารสหลั่งในได้
สวัสดีค่ะ zom noonโดยทั่วไปหลังคลอดบุตรแล้ว บางคนจะเริ่มมีไข่ตกและมีประจำเดือนเมื่อเข้าสู่เดือนที่ 2 หลังคลอดค่ะ ทั้งนี้หากให้นมบุตรสม่ำเสมอ อาจทำให้ประจำเดือนยังไม่มาได้ค่ะ หากต้องการคุมกำเนิด สามารถเลือกทั้งยากินคุมกำเนิด ยาฉีดคุมกำเนิด การฝังยาคุมกำเนิด และการใส่ห่วงอนามัยก็ได้ค่ะในกรณีที่เลือกการคุมกำเนิดแบบแผง หากยังให้นมบุตร สามารถใช้แบบที่เป็นยาคุมกำเนิดแบบที่มียาโปรเจสตินอย่างเดียวค่ะโดยสามารถเริ่มรับประทานได้เลย ไม่ต้องรอประจำเดือนมาค่ะหลังจากรับประทานยาคุมกำเนิด 7วัน ตัวยาจะออกฤทธิ์คุมกำเนิดได้เต็มที่แล้วค่ะ เมื่อตัวยาออกฤทธิ์เต็มที่ โอกาสเกิดการตั้งครรภ์จะพบได้น้อยกว่า 1%ดังนั้นสามารถมีเพศสัมพันธ์แบบหลั่งในได้หลังรับประทานยาคุมกำเนิดสม่ำเสมอ 7วัน และหากต้องการเพิ่มประสิทธิภาพการคุมกำเนิด สามารถใช้ถุงยางอนามัยร่วมด้วยได้นะคะ